La Llei 30/2002, de 30 de desembre, de pressupostos de la Generalitat de Catalunya per al 2003, en els termes i condicions establerts a l'article 35, punt 1, autoritza en el present exercici pressupostari l'emissió de deute públic amb terminis de reemborsament superiors a un any amb la limitació que el saldo de deute viu autoritzat a 31 de desembre de 2003 no superi el saldo corresponent autoritzat a 31 de desembre de 2002 en més de 219.180.914,61 euros, sens perjudici del previst en el punt 2 de l'article esmentat.
Així mateix el referit article permet refinançar, modificar o substituir les operacions d'endeutament, existents o concertades a partir de l'entrada en vigor de la llei esmentada, amb la finalitat d'obtenir un menor cost de la càrrega financera o prevenir els possibles efectes negatius derivats de les fluctuacions de mercat, dotar de més liquiditat les emissions en circulació o possibilitar nous tipus d'actius més adequats a les condicions dels mercats financers, i obtenir també una millor estructura del deute en circulació.
Atès que el Decret 47/2001, de 6 de febrer, regula el programa d'emissions i bescanvis de valors negociables a llarg termini de la Generalitat de Catalunya en el mercat domèstic europeu, estableix les característiques essencials d'aquest sistema d'emprèstits i disposa que, dins els límits, condicions i habilitació que determina la Llei de pressupostos, el conseller d'Economia i Finances disposi l'emissió i l'import màxim a posar en circulació en valors negociables a l'empara del programa d'emissions esmentat, així com les referències, volum màxim dels valors que es poden bescanviar o recomprar dins de cada exercici pressupostari,
—1 Disposar l'emissió de deute públic de la Generalitat de Catalunya, en valors negociables a llarg termini, pel sistema de subhasta, dins el programa d'emissions a llarg termini establert en el Decret 47/2001, de 6 de febrer, durant l'exercici pressupostari de l'any 2003, fins un import màxim de 700.000.000 (set cents milions) d'euros.
—2 La Direcció General de Política Financera procedirà a la realització de les subhastes d'acord amb el sistema previst en el Programa d'emissions i calendari establert.
Bons, venciment setembre de 2005
Data de venciment: 30 de setembre de 2005.
Bons, venciment l'abril de 2007.
Data d'inici de cupó corregut: 30 d'abril de 2002.
Data de venciment: 30 d'abril de 2007.
Obligacions, venciment el setembre de 2012.
Data de venciment: 30 de setembre de 2012.
b) Les característiques esmentades podran ser utilitzades per les diferents posades en circulació de valors que per qualsevol dels sistemes de col·locació de valors previstos en el Programa d'emissions tal com estableix el Decret 47/2001, de 6 de febrer, es realitzin dins el present exercici.
c) No obstant l'anterior, les característiques dels valors adjudicats podran ser modificades per resolució de la Direcció General de Política Financera, publicada al DOGC atenent l'evolució de les condicions de mercat o altres criteris de política financera.
—3 Les subhastes ordinàries es convocaran mitjançant notificació a cadascuna de les entitats col·laboradores per la Direcció General de Política Financera, almenys dos dies hàbils abans de la seva celebració, amb indicació de si es faran per preu o per diferencial sobre la TIR del deute de l'Estat o sobre el tipus del swap de l'Euribor.
El calendari es podrà modificar per resolució de la Direcció General de Política Financera, i s'haurà de publicar al DOGC.
A més, si per alguna circumstància de mercat és aconsellable modificar alguna de les dates esmentades a l'apartat anterior, la subhasta i/o desemborsament tindran lloc en la data que quedi establerta en la convocatòria de subhasta.
Les subhastes extraordinàries seran convocades per resolució de la Direcció General de Política Financera notificada a les entitats col·laboradores, on s'especificarà l'import sol·licitat, la data de subhasta i de posada en circulació, així com els terminis d'amortització i la data de venciment, entre altres característiques, sens perjudici de la difusió que les entitats esmentades, pel seu compte i càrrec, vulguin realitzar ajustant-se a la notificació rebuda, i de la difusió que la pròpia Direcció General vulgui realitzar en qualsevol mitjà.
S'entendrà que la subhasta prevista ha estat suspesa quan en la data de la seva convocatòria aquesta no es realitzi, però l'òrgan convocant haurà de comunicar, el més aviat millor, els motius pels quals la convocatòria no es realitza.
—4 La notificació de la convocatòria de la subhasta podrà realitzar-se per fax o un altre sistema de transmissió electrònica de dades que n'asseguri la recepció.
—5 La presentació d'ofertes haurà de realitzar-se abans de les deu hores trenta minuts o de l'hora que s'estableixi a la convocatòria del dia de celebració de la subhasta, pel mateix sistema en què s'hagi notificat aquesta.
—6 El preu dels valors emesos pel sistema de subhasta competitiva corresponent a cada TIR d'emissió es calcularà amb tres decimals, arrodonint-se el tercer, i s'utilitzarà la fórmula següent:
—7 Quan la Direcció General de Política Financera especifiqui, en la corresponent convocatòria, que la subhasta es podrà realitzar en segona volta, es tindrà en compte:
a) La convocatòria de segona volta serà automàtica en els casos en què en la primera volta no s'hagi establert objectiu de col·locació o que aquest hagués estat totalment cobert.
c) En la segona volta automàtica s'adjudicarà un import no inferior al 10% de l'adjudicat en primera volta, quan en aquesta s'hagués col·locat més d'un 50% del sol·licitat i no menys d'un 20% quan el percentatge col·locat fos inferior.
Es podran presentar un màxim de fins a 3 ofertes amb un preu no inferior al mitjà resultant de la subhasta en la primera volta.
—8 Subscripció pública i tram minorista no competitiu
La Direcció General de Política Financera del Departament d'Economia i Finances, d'acord amb el que estableix l'article 15 del Decret 47/2001, de 6 de febrer, en la comunicació del resultat definitiu de la subhasta podrà establir l'obertura d'un període de subscripció pública de valors.
d) La relació de les peticions minoristes que hagi rebut cada entitat per una determinada subhasta s'haurà de comunicar a la Direcció General de Política Financera el dia anterior a la data de desemborsament prevista per la subhasta esmentada a l'annex d'aquesta Ordre o la que, en cas de modificar-se, pugui establir-se en la convocatòria.
D'acord amb el que estableix l'article 15.2 del Decret 47/2001, de 6 de febrer, en la convocatòria de subhasta la Direcció General de Política Financera establirà la possibilitat de tram minorista no competitiu que, en tot cas, haurà d'observar:
b) L'import màxim per petició, que és de 50.000 euros, i que les ofertes han d'incloure com a mínim la informació: volum ofertat i nombre de peticions.
e) Les ofertes minoristes no competitives es presentaran també el mateix dia de la subhasta, juntament amb les ofertes del tram competitiu, i hauran d'incloure com a mínim el volum i el nombre de peticions.
f) Les entitats que hagin resultat adjudicatàries en el tram minorista, hauran de facilitar la relació dels inversors minoristes a la Direcció General de Política Financera com a molt tard el segon dia hàbil posterior a la subhasta.
Si com a conseqüència del límit fixat en l'ordre cal realitzar prorratejos, aquests es faran de la mateixa manera que pel tram competitiu, només que en aquest cas l'import mínim de la fracció serà 1.000 euros i les fraccions menors s'adjudicaran a l'entitat que hagi presentat un major volum en cada tram.
—9 En el cas que s'hagin d'efectuar els prorratejos previstos en els articles 12.5 i 15.2 del Decret 47/2001, de 6 de febrer, i, com a conseqüència d'aquests, sorgeixen fraccions inferiors a 1.000 euros, aquestes s'acumularan i s'adjudicaran a l'oferta de fracció superior.
—10 El resultat de la subhasta tant en primera com en segona volta, que es determinarà per resolució de la Direcció General de Política Financera, es publicarà al DOGC, d'acord amb el que estableix el Decret 47/2001, de 6 de febrer, i haurà d'incloure almenys la informació següent:
—11 Els membres del mercat que facin peticions competitives a les subhastes, així com en el tram minorista no competitiu o en subscripció pública del Programa d'emissions de valors negociables de la Generalitat de Catalunya en el mercat domèstic, podran beneficiar-se de comissions de col·locació, les quals resten determinades en funció del volum nominal adjudicat al llarg d'un any, per cada referència de les assenyalades en aquesta Ordre.
I=import nominal total adjudicat mitjançant subhastes
Igual o més de 15 ME fins a 40 ME
Igual o més de 40 ME fins a 75 ME
Igual o més de 75 ME fins a 100 ME
L'import de la comissió resultant serà notificat per la Direcció General de Política Financera a les entitats col·laboradores corresponents, en un termini màxim de 30 dies des del dia de l'última subhasta del present exercici pressupostari.
—12 D'acord amb el que estableix el Decret 47/2001, de 6 de febrer, durant el present exercici es podran recomprar els valors en circulació fins un import màxim de 150.000.000 (cent cinquanta milions) d'euros.
12.1 Els valors a recomprar seran de les següents referències:
T=tipus de valors; CI=codi ISIN; V=venciment; C=cupó
12.2 La recompra de valors es durà a terme en el moment que la Direcció General de Política Financera doni ordre o mandat als creadors de mercat per procedir a la compra dels valors en el mercat al preu que d'aquest en resulti durant un determinat període o fins a un determinat import i referència.
L'import dels valors recomprats podrà ser substituït per altres de nova posada en circulació.
12.3 En el cas que, arribada la data de lliurament dels valors, l'entitat col·laboradora participant a la recompra de valors no faci efectiu el seu lliurament, haurà de fer front als costos operacionals i perjudicis causats derivats de la anul·lació de l'operació.
12.4 El Servei de Compensació i Liquidació de la Borsa de Valors de Barcelona podrà establir els procediments i el règim intern de funcionament que en cada moment siguin necessaris per fer efectiu el que disposa aquesta Ordre, els quals hauran de ser aprovats pel Departament d'Economia i Finances.
12.5 Finalitzat el període de recompra o bé adquirit l'import total ordenat, la Direcció General de Política Financera donarà publicitat del volum total recomprat i la referència afectada, així com de les altres condicions que siguin adients, i de si la referència en qüestió ha quedat extingida per la compra total realitzada.
12.6 La comptabilitat de les operacions de recompra restaran sotmeses al règim de comptabilitat pública i s'ajustaran al Pla general de comptabilitat pública de la Generalitat de Catalunya i a les seves normes de desenvolupament.
Seran a càrrec de la Generalitat de Catalunya les despeses derivades de comissions, corretatges, resguard de subscripció, publicitat, les derivades de l'obtenció de qualificació (rating), i totes aquelles altres que són pròpies d'aquesta emissió, que s'imputaran a la corresponent partida pressupostària.